
RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr. 49/2012 pentru modificarea şi completarea Ordonanţei de urgenţă a Guvernului nr. 24/2010 privind implementarea programului de încurajare a consumului de fructe proaspete în şcoli

(PLx. 465/2012)
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru învăţământ, ştiinţă şi sport şi Comisia pentru agricultură, silvicultură, industrie alimentară şi servicii specifice au fost sesizate spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 49/2012 pentru modificarea şi completarea Ordonanţei de urgenţă a Guvernului nr. 24/2010 privind implementarea programului de încurajare a consumului de fructe proaspete în şcoli, transmis cu adresa nr.PLx. 465 din 12 noiembrie 2012.

La întocmirea raportului, Comisiile au avut în vedere avizul favorabil al Consiliului Legislativ nr. 704 din 4 septembrie 2012 precum şi avizele favorabile ale Comisiei juridice, de disciplină şi imunităţi, Comisiei pentru administraţie publică, amenajarea teritoriului şi echilibru ecologic, respectiv Comisiei pentru buget, finanţe şi bănci.

Proiectul de Lege are ca obiect de reglementare modificarea şi completarea Ordonanţei de urgenţă a Guvernului nr.24/2010 privind implementarea programului de încurajare a consumului de fructe proaspete în şcoli, aprobată cu modificări prin Legea nr. 195/2010, în vederea creării cadrului legislativ pentru implementarea programului, stabilind grupul ţintă - clasa pregătitoare, sursele de finanţare, precum şi modul în care autorităţile locale şi instituţiile centrale gestionează fondurile alocate.

2. În raport de obiectul şi conţinutul reglementării,  proiectul de Lege,  face parte din categoria legilor ordinare, potrivit prevederilor art. 73 din Constituţia României, republicată.

3. Proiectul de Lege, conform dispoziţiilor art. 75 alin. (1) şi (3) din Constituţia României, republicată şi ale art. 92 alin. (9), pct. 1 din Regulamentul Camerei Deputaţilor, republicat, este de competenţa decizională a Camerei Deputaţilor.

Senatul, în calitate de primă Cameră sesizată, a adoptat proiectul de Lege în şedinţa din 30 octombrie  2012.

4. În conformitate cu prevederile art.61 din Regulamentul Camerei Deputaţilor, republicat, cu modificările ulterioare, Comisiile au dezbătut proiectul de lege în şedinţe separate.
Membrii Comisiei pentru agricultură, silvicultură şi industrie au examinat proiectul de lege în şedinţa din 18 februarie  2013.

La dezbateri au fost prezenţi 30 deputaţi din numărul total de 31 membri ai Comisiei.
La dezbaterea proiectul de Lege a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Valentin Olimpiu Şoneriu - secretar de stat în Ministerul Agriculturii şi Dezvoltării Rurale. 

În urma dezbaterilor, Comisia pentru agricultură, silvicultură, industrie alimentară şi servicii specifice a hotărât, cu de voturi, adoptarea proiectul de Lege în forma prezentată de Senat.

Comisia pentru învăţământ, ştiinţă, tineret şi sport a dezbătut proiectul de Lege în şedinţa din data de 26 februarie 2013. 

La dezbateri au fost prezenţi 18 deputaţi din totalul de 29 membri ai Comisiei. 

La dezbaterea proiectului de lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, în calitate de invitat: domnul Andrei Gheorghe Kiraly - secretar de stat în cadrul Ministerului Educaţiei Naţionale. 
În urma dezbaterilor, membrii Comisiei pentru învăţământ, ştiinţă, tineret şi sport au hotărât, cu 17 voturi pentru şi 1 abţinere, adoptarea proiectului de Lege în forma prezentată de Senat.
5. Având în vedere cele prezentate mai sus, Comisia pentru învăţământ, ştiinţă, tineret şi sport şi Comisia pentru agricultură, silvicultură, industrie alimentară şi servicii specifice propun Plenului Camerei Deputaţilor, adoptarea proiectului de Lege în forma prezentată de Senat.

